title: Решение № H5 от 18 март 2010 година относно сътрудничеството в областта на борбата с измамите и грешките в рамките на Регламент (ЕО) № 883/2004 на Съвета и Регламент (ЕО) № 987/2009 на Европейския парламент и на Съвета за координация на системите за социална сигурност  (Текст от значение за ЕИП )и за Споразумението между ЕО и Швейцария

text:
               8.6.2010

               BG

               Официален вестник на Европейския съюз

               C 149/5

         РЕШЕНИЕ № H5
   от 18 март 2010 година
   относно сътрудничеството в областта на борбата с измамите и грешките в рамките на Регламент (ЕО) № 883/2004 на Съвета и Регламент (ЕО) № 987/2009 на Европейския парламент и на Съвета за координация на системите за социална сигурност
   (текст от значение за ЕИП и за Споразумението между ЕО и Швейцария)
   2010/C 149/05
   АДМИНИСТРАТИВНАТА КОМИСИЯ ЗА КООРДИНАЦИЯ НА СИСТЕМИТЕ ЗА СОЦИАЛНА СИГУРНОСТ,
   като взе предвид член 72, буква а) от Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност (1), съгласно който Административната комисия е натоварена с разглеждането на всички административни въпроси и въпросите, свързани с тълкуването, произтичащи от разпоредбите на Регламент (ЕО) № 883/2004 и Регламент (ЕО) № 987/2009 на Европейския парламент и на Съвета (2),
   като взе предвид член 76 от Регламент (ЕО) № 883/2004,
   като взе предвид член 2, параграф 2, член 20, член 52 и член 87, параграф 3 от Регламент (ЕО) № 987/2009,
   като има предвид, че:

               (1)

               В член 76 от Регламент (ЕО) № 883/2004 е заложено изискването компетентните органи и институции да оказват сътрудничество с цел правилното прилагане на регламента.

               (2)

               Мерките за борба с измамите и грешките са тясно свързани с отделните клонове на социалната сигурност, изброени в член 3, параграф 1 от Регламент (ЕО) № 883/2004 и с целта да се гарантира, че вноските се изплащат на правилната държава-членка и че обезщетенията не се предоставят неоправдано или неправомерно.

               (3)

               Следователно действията за борба с измамите и грешките са част от правилното прилагане на регламенти (ЕО) № 883/2004 и (ЕО) № 987/2009.

               (4)

               Ключов елемент от действията срещу измамите и грешките е по-тясното и по-ефективно сътрудничество между компетентните органи и институции.

               (5)

               От основно значение за прилагането на регламентите е идентификацията на лицата, както що се отнася до проследяването на лицата в институционална база данни, така и в удостоверяването на самоличността им.

               (6)

               В член 3, параграф 3 от Регламент (ЕО) № 987/2009 се подчертава, че когато събират, изпращат или обработват лични данни съгласно своето законодателство за целите на прилагането на регламентите, държавите-членки гарантират, че съответните лица имат възможност да упражняват напълно правата си във връзка със защитата на лични данни, в съответствие с разпоредбите на Общността относно защитата на физическите лица при обработването на лични данни и свободното движение на такива данни.

               (7)

               В член 5, параграф 3 от Регламент (ЕО) № 987/2009 се предвижда възможността в случаите, в които е налице съмнение, компетентната институция да поиска от институцията по място на престой или по местопребиваване да провери информацията, предоставена от засегнатото лице, или валидността на документа.

               (8)

               Ефикасното сътрудничество за борба с измамите и грешките предполага изграждане на механизми за предоставяне на информация за измененията в приложимото законодателство и по отношение на членове 20 и 52 от Регламент (ЕО) № 987/2009.
               Като предприе действия в съответствие с условията, определени в член 71, параграф 2 от Регламент (ЕО) № 883/2004,

         РЕШИ:

      Общи въпроси

               1.

               За целите на правилното прилагане на Регламент (ЕО) № 883/2004 и Регламент (ЕО) № 987/2009 органите и институциите на държавите-членки си сътрудничат в борбата с измамите и грешките.

               2.

               Административната комисия веднъж годишно обсъжда сътрудничеството в областта на борбата с измамите и грешките. При тези обсъждания тя се базира на доброволното докладване от страна на държавите-членки относно техния опит и напредък в областта. Предложенията относно съдържанието на тези доклади са изложени в приложение 1.

               3.

               Държавите-членки определят лице/орган за връзка по въпросите на измамите и грешките, пред което/който компетентните органи или институции могат да докладват за рискове от измами или злоупотреби или систематични затруднения, които причиняват забавяне и грешки. Лицето/органът за връзка се включва в списък, който се публикува от секретариата на Административната комисия.

      Грешка

               4.

               С цел да се ограничат рисковете от грешки, компетентните органи и институции предприемат стъпки, за да осигурят навременното и правилно предоставяне на информация, по-специално при използването на системата за електронен обмен на информация в областта на социалната сигурност. За тази цел компетентните органи и институции следва да:

                           а)

                           се уверят, че информацията, изпратена по електронен път посредством стандартните електронни документи на органите и институциите на други държави-членки, подлежи на процедури за контрол на качеството, по-специално по отношение на идентификацията на засегнатото лице и неговия личен идентификационен номер; както и

                           б)

                           докладват пред Техническата комисия и Административната комисия за всяко системно затруднение, причиняващо закъснения или грешки, при обмена на информация за целите на регламентите.

      Докладване на смъртни случаи

               5.

               По отношение на сътрудничеството във връзка с докладването на смъртни случаи:

                           а)

                           посредством Административната комисия държавите-членки обменят иновативни практики, които са въвели в тази област, или докладват за препятствия, срещнати при развиването на сътрудничество по този въпрос;

                           б)

                           държавите-членки преразглеждат своите практики за предотвратяване на случаите на недокладване между държавите на смърт на граждани на една държава на територията на друга с цел да гарантират, доколкото е възможно, съответствието им с най-добрите практики в областта. В приложение 2 е включен списък с идентифицираните най-добри практики;

                           в)

                           отправените до институциите или компетентните органи искания за информация относно докладването на смъртни случаи се разглеждат възможно най-скоро от запитаната страна.

      Искания за информация

               6.

               Като вземат предвид изискването да действат в съответствие с разпоредбите на Общността в областта на защитата на физическите лица при обработването на лични данни и свободното движение на такива данни, компетентните органи и институции оказват съдействие на другите държави-членки, когато им бъде поискана информация, коята да се ползва в борбата с измамите и осигуряване на правилно прилагане на регламентите. Преди да отхвърлят такова искане въз основа на съображения за защита на личните данни, те извършват старателна оценка на правните основания.

               7.

               Когато дадено искане за информация, която да се ползва в борбата с измамите и грешките касае данни, свързани с прилагането на регламентите за координация, но не се разглежда пряко от дадена институция или компетентен орган, съответната институция или компетентен орган оказва съдействие на запитващата институция или орган в идентифицирането на трета страна като подходящ източник на информация и участва най-съвестно в преговори с тази трета страна.

      Клауза за преразглеждане

               8.

               Настоящото решение следва да бъде преразгледано най-късно до края на втората година след влизането му в сила.

               9.

               Настоящото решение се публикува в Официален вестник на Европейския съюз. То се прилага от първия ден на втория месец след месеца на публикуването му.

            Председател на Административната комисия

         José Maria MARCO GARCÍA

      (1)  ОВ L 166, 30.4.2004 г., стр. 1.

      (2)  ОВ L 284, 30.10.2009 г., стр. 1.

      ПРИЛОЖЕНИЕ 1

         Въпроси, които следва да бъдат включвани, inter alia, в годишните доклади на държавите-членки относно измамите и грешките

                  1.

                  Стъпки, предприети в течение на изминалата година с цел борба с измамите и грешките, в случаи, определени в регламентите;

                  2.

                  Специфични проблеми при прилагането на правилата за координация, които биха могли най-малкото да създадат рискове от измами и грешки;

                  3.

                  Споразумения и договорености за двустранно сътрудничество с други държави-членки на ЕС, сключени с цел борба с измамите и грешките;

                  4.

                  По отношение на обезщетенията в натура — стъпки, предприети за предоставяне на информация за гражданите и за насърчаване спазването на правилата за координация от страна на институциите и предоставящите здравни грижи.

      ПРИЛОЖЕНИЕ 2

         Най-добри практики в предотвратяването на случаите на недокладване между държавите на смърт на граждани на една държава на територията на друга
          (1)

                  Създаване на система за пряко съобщаване на смъртни случаи от държавата, в която се е състояло събитието.

                  Сверяване на данни.

                  Искания за административна проверка от държавата, в която се е състояло събитието.

                  Взаимен достъп на здравните институции до докладите им за смъртни случаи.

                  Удостоверяване на живот.

                  Осигуряване на пряко физическо присъствие в държавата на събитието.

         (1)  По-подробна информация за най-добрите практики може да бъде намерена в Раздел 9.2 от Решението на ad hoc групата на Административната комисия за последващи действия за борба с измамите и грешките от 16 ноември 2009 г., публикувано като бележка 560/09 на CASSTM.


title: 2008/357/ЕО: Решение на Комисията от 23 април 2008 година относно специфичните изисквания за безопасност спрямо децата, на които трябва да отговарят европейските стандарти за запалки съгласно Директива 2001/95/ЕО на Европейския парламент и на Съвета (Текст от значение за ЕИП)

text:
               7.5.2008

               BG

               Официален вестник на Европейския съюз

               L 120/11

      РЕШЕНИЕ НА КОМИСИЯТА

   от 23 април 2008 година
   относно специфичните изисквания за безопасност спрямо децата, на които трябва да отговарят европейските стандарти за запалки съгласно Директива 2001/95/ЕО на Европейския парламент и на Съвета
   (текст от значение за ЕИП)
   (2008/357/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   Като взе предвид Договора за създаване на Европейската общност,
   като взе предвид Директива 2001/95/ЕО на Европейския парламент и на Съвета от 3 декември 2001 г. относно общата безопасност на продуктите (1), и по-специално член 4, параграф 1, буква а) от нея,
   като има предвид, че:

               (1)

               Директива 2001/95/ЕО определя задължението за производителите да пускат на пазара единствено безопасни продукти.

               (2)

               Съгласно Директива 2001/95/ЕО, даден продукт се счита за безопасен по отношение на рисковете и категориите рискове, обхванати от съответните национални стандарти, ако този продукт е съобразен с незадължителните национални стандарти, транспониращи европейските стандарти.

               (3)

               Директива 2001/95/ЕО предвижда, че европейските стандарти следва да бъдат установени от европейските органи по стандартизация. Тези стандарти следва да гарантират, че продуктите отговарят на общите изисквания за безопасност, наложени от директивата.

               (4)

               По своята същност запалките са опасни продукти, тъй като предизвикват пламък или топлина и защото съдържат запалителна течност или газ, които са често под налягане. Най-очевидните потенциални рискове, свързани с неправилната употреба на запалките са рисковете от пожар, изгаряне и избухване, които могат да доведат до експлозия в присъствието на източник на топлина.

               (5)

               Запалките не са предназначени за деца. Въпреки това, неправилната им употреба, по-специално от малки деца, не е рядкост и трябва да бъде взета под внимание при оценяването на безопасността на тези продукти. Това е особено наложително за запалките за еднократна употреба, продавани в големи количества, често пъти в партиди, съдържащи много запалки и използвани от потребителите като продукти за еднократна употреба с ниска стойност, както и за запалките, които са особено привлекателни за малките деца, поради това,че имат форма или забавни характеристики, които са привлекателни за децата.

               (6)

               Неправилната употреба на запалките от малките деца може да причини пожар, който води до значителни телесни и имуществени вреди, включително и смъртни случаи. Следователно, запалките представляват сериозен риск поради неправилната им употреба от страна на малките деца.

               (7)

               През 1998 г. Комисията повери на Европейския комитет по стандартизация (CEN) мандат за стандартизация номер M/266 относно безопасността на потребителите и децата във връзка със запалките, който доведе до европейския стандарт EN 13869:2002: Запалки – Обезопасяване на запалките спрямо деца — Изисквания за безопасност и методи за изпитване.

               (8)

               Предвид факта, че са застрашени здравето и безопасността на потребителите, в частност заради възможността и вероятността малките деца да задействат и неправилно да употребят запалките, както и възможността този риск да бъде отстранен ефикасно единствено с подходящи мерки, приложими на равнище Общност, по силата на разпоредбите на член 13 от Директива 2001/95/ЕО, Комисията прие на 11 май 2006 г. Решение 2006/502/ЕО (2), изискващо от държавите-членки да вземат мерки, за да гарантират, че на пазара се пускат единствено запалки, които са обезопасени спрямо деца, и да забранят пускането на пазара на запалки с нестандартен дизайн.

               (9)

               Предвид факта, че решенията, приети по силата на член 13 от Директива 2001/95/ЕО представляват временни мерки с максимална валидност една година, всяка от които може да бъде продължена с максимум още една година, Комисията прие на 12 април 2007 г. Решение 2007/231/ЕО (3) за удължаване на валидността на Решение 2006/502/ЕО с една година.

               (10)

               Независимо от това, че препратката към европейския стандарт EN 13869 не е публикувана в официалния вестник, в съответствие с разпоредбите на Директива 2001/95/ЕО, Решение 2006/502/ЕО на Комисията установява презумпция за съответствие на запалките, които отговарят на националните стандарти, въвеждащи стандарт EN 13869.

               (11)

               С оглед на необходимостта от използване на подходящи технически решения за оценяване на изискванията за безопасност спрямо децата на запалките, държавите-членки и Комисията, в сътрудничество с европейските органи по стандартизация и след провеждането на консултация със заинтересованите страни, стигнаха до заключението, че е необходимо да се преразгледа европейския стандарт EN 13869.

               (12)

               Основният проблем, произтичащ от настоящия стандарт, се състои в това, че той се позовава на извършването на опити с участието на деца, за да се провери дали дадена запалка действително е обезопасена спрямо деца. Въпреки, че провеждането на опити с участието на деца показва, че това е надежден метод, би било целесъобразно да се намерят алтернативни методи за определяне на обезопасяването на запалките спрямо деца, при условие, че другите алтернативи са също толкова ефективни и надеждни. Освен това, съществуващата дефиниция на запалките, които са особено привлекателни за деца (така наречените „запалки с нестандартен дизайн “) подлежи на тълкуване, което може да доведе до различно прилагане на забраната за тези запалки. В крайна сметка е необходимо да се разгледат различни други въпроси, за да може стандартът да отговаря напълно на предназначението си, предоставяйки подходящите технически решения.

               (13)

               Специфичните изисквания за безопасност спрямо децата на запалките следва да бъдат установени по силата на разпоредбите на член 4 от Директива 2001/95/ЕО, с цел да се изиска от органите по стандартизация да преразгледат EN 13869 съгласно процедурата, определена в Директива 98/34/ЕО (4) относно предоставянето на информация в областта на техническите стандарти и регламенти и преразгледаният стандарт да може да бъде публикуван в Официален вестник.

               (14)

               Когато препращането към промененият стандарт бъде публикувано в Официален вестник, ще се счита, че запалките, произведени в съответствие със стандарта отговарят на изискването за обща безопасност на Директива 2001/95/ЕО относно общата безопасност на продуктите, по отношение на специфичните изисквания за безопасност спрямо децата, обхванати от стандарта.

               (15)

               Мерките, предвидени в настоящото решение, са в съответствие със становището на комитета, учреден по силата на Директива 2001/95/ЕО,

         РЕШИ:
   Член 1
   Цел
   Целта на настоящото решение е да установи изисквания, въз основа на които Комисията може да изиска от компетентните органи по стандартизация да изменят приложимият стандарт за запалки.
   За целите на настоящото решение:

               „запалка“ означава ръчно задействано устройство, произвеждащо пламък чрез използване на гориво, което нормално се използва за запалване на цигари, пури и лули и за което може да се предвиди, че ще се използва за запалване на материали, като хартия, фитили, свещи и газови лампи, произведени с неделим запас от гориво, предвидено да бъде презареждано или не.

               „запалка, обезопасена спрямо деца“ означава запалка, проектирана и изработена по начин, гарантиращ, че при нормални или разумно предвидими условия на употреба тя не може да бъде задействана от деца на възраст под 51 месеца поради, например, силата, необходима за нейното задействане, или поради нейния дизайн или защитата на запалителния механизъм, или сложността или последователността на операциите, необходими за запалването.

               „запалка, привлекателна за деца“ означава запалка, чийто дизайн наподобява под каквато и да е форма друг предмет, общопризнат като привлекателен за деца по малки от 51 месеца или който е предназначен да бъде използван от тях.

         Член 2
   Изисквания
   1.   за целите на член 4 от Директива 2001/95/ЕО, специфичните изисквания за безопасност на запалките спрямо деца са следните:

               а)

               запалките трябва да са обезопасени спрямо деца, за да се сведе до минимум възможността и вероятността деца, по-малки от 51 месеца да ги задействат;

               б)

               запалките не трябва да са привлекателни за деца, по-малки от 51 месеца.

         2.   Параграф 1, буква а) не се прилага за запалки, които могат да бъдат презареждани, за които производителите предоставят при поискване от компетентните органи необходимата документация, потвърждаваща, че запалките са проектирани, произведени и пуснати на пазара по начин, който обезпечава непрекъснатата очаквана безопасна употреба за период на експлоатация най-малко пет години, подлежат на ремонт и отговарят на посочените по-долу изисквания:

               а)

               писмена гаранция от производителя от най-малко две години за всяка запалка в съответствие с Директива 1999/44/ЕО на Европейския парламент и на Съвета (5);

               б)

               практическа възможност да бъдат ремонтирани и повторно заредени по безопасен начин през цялото време на експлоатация, в т.ч. наличието на запалителен механизъм, който може да бъде ремонтиран;

               в)

               частите, които не са предназначени за еднократна употреба, но може да се износят или да се повредят при постоянна употреба след гаранционния срок, са достъпни за подмяна или поправка от оторизиран или специализиран сервиз за извънгаранционно обслужване, намиращ се на територията на Европейския съюз.

      Съставено в Брюксел на 23 април 2008 година.

            За Комисията

         Меглена КУНЕВА

            Член на Комисията

      (1)  ОВ L 11, 15.1.2002 г., стр. 4.

      (2)  ОВ L 198, 20.7.2006 г., стр. 41

      (3)  ОВ L 99, 14.4.2007 г., стр. 16.

      (4)  ОВ L 204, 21.7.1998 г., стp. 37.

      (5)  ОВ L 171, 7.7.1999 г., стр. 12.


title: Решение 2010/298/ОВППС на Съвета от 25 май 2010 година за изменение и удължаване срока на действие на Съвместно действие 2008/112/ОВППС относно мисията на Европейския съюз в подкрепа на реформата в областта на сигурността в Република Гвинея-Бисау (EU SSR GUINEA-BISSAU)

text:
               26.5.2010

               BG

               Официален вестник на Европейския съюз

               L 127/16

         РЕШЕНИЕ 2010/298/ОВППС НА СЪВЕТА
   от 25 май 2010 година
   за изменение и удължаване срока на действие на Съвместно действие 2008/112/ОВППС относно мисията на Европейския съюз в подкрепа на реформата в областта на сигурността в Република Гвинея-Бисау (EU SSR GUINEA-BISSAU)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28 и член 43, параграф 2 от него,
   като има предвид, че:

               (1)

               На 12 февруари 2008 г. Съветът прие Съвместно действие 2008/112/ОВППС относно мисията на Европейския съюз в подкрепа на реформата в областта на сигурността в Република Гвинея-Бисау (EU SSR GUINEA-BISSAU) (1). Посоченото съвместно действие беше със срок на действие до 31 май 2009 г.

               (2)

               На 18 май 2009 г. Съветът прие Съвместно действие 2009/405/ОВППС (2) за изменение на Съвместно действие 2008/112/ОВППС и за удължаване срока му на действие до 30 ноември 2009 г. На 17 ноември 2009 г. Съветът прие Съвместно действие 2009/841/ОВППС (3) за изменение на Съвместно действие 2008/112/ОВППС и за удължаване срока му на действие до 31 май 2010 г.

               (3)

               На 5 февруари 2010 г. Комитетът по политика и сигурност (КПС) одобри продължаването на ангажимента на ЕС по отношение на реформата в областта на сигурността (РОС) в Гвинея-Бисау и отправи искане да бъде планирана нова мисия по линия на Общата политика за сигурност и отбрана (ОПСО) в подкрепа на провеждането на РОС.

               (4)

               С писмо от 22 февруари 2010 г. министър-председателят на Гвинея-Бисау прикани върховния представител на Съюза по въпросите на външните работи и политиката на сигурност (ВП) да даде ход на нова мисия с мандат да предоставя обучение, насоки и консултации с цел да се гарантира успешното продължаване на процеса на РОС.

               (5)

               След събитията от 1 април 2010 г. и политическия демарш на ЕС от 19 април 2010 г. пред властите на Гвинея-Бисау, на 30 април 2010 г. КПС постигна съгласие, че за да се осигури съгласуваността на външнополитическите инструменти на ЕС, мандатът на EU SSR GUINEA-BISSAU следва да се удължи до 30 септември 2010 г., с оглед на това, въз основа на стратегически преглед и на развитието на събитията на място, до юли 2010 г. да се вземе окончателно решение относно по-нататъшния ангажимент по линия на ОПСО в Гвинея-Бисау. Във връзка с това КПС припомни и потвърди отново предпоставките за продължаване на ангажимента на ЕС в областта на реформата на сектора за сигурност, които включват зачитане на демократичните принципи, на правата на човека и правовата държава.

               (6)

               Съвместно действие 2008/112/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Съвместно действие 2008/112/ОВППС се изменя, както следва:

               1.

               Член 1, параграф 1 се заменя със следното:
               „1.   Европейският съюз (ЕС) установява мисия на ЕС в подкрепа на реформата в областта на сигурността в република Гвинея-Бисау (наричана по-нататък „EU SSR GUINEA-BISSAU“ или „Мисията“), която включва подготвителен етап с начало 26 февруари 2008 г. и етап на изпълнение с начало не по-късно от 1 май 2008 г. Продължителността на мисията ще бъде до 28 месеца от обявяването на начална оперативна готовност.“;

               2.

               Член 9, параграф 1 се заменя със следното:
               „1.   Референтната сума, предназначена да покрие разходите, свързани с мисията за периода от 26 февруари 2008 г. до 30 ноември 2009 г., е 5 650 000 EUR.
               Референтната сума, предназначена да покрие разходите, свързани с мисията за периода от 1 декември 2009 г. до 30 юни 2010 г., е 1 530 000 EUR.
               Референтната сума, предназначена да покрие разходите, свързани с мисията за периода от 1 юли 2010 г. до 30 септември 2010 г., е 630 000 EUR.“;

               3.

               Член 17, втора алинея се заменя със следното:
               „Прилага се до 30 септември 2010 г.“

         Член 2
   Настоящото решение влиза в сила в деня на приемането му.

      Съставено в Брюксел на 25 май 2010 година.

            За Съвета

            Председател

         M. SEBASTIÁN

      (1)  ОВ L 40, 14.2.2008 г., стр. 11.

      (2)  ОВ L 128, 27.5.2009 г., стр. 60.

      (3)  ОВ L 303, 18.11.2009 г., стр. 70.


title: Решение № 1247/2002/ЕО на Европейския парламент, на Съвета и на Комисията от 1 юли 2002 година относно статута и общите условия, регулиращи изпълнението на задълженията на Европейския надзорен орган по защита на данните

text:
Важна правна забележка

|

32002D1247

Официален вестник n° L 183 , 12/07/2002 стр. 0001 - 0002 специално чешко издание глава 01 том 04 стр. 43  - 44 специално испанско издание глава 01 том 04 стр. 43  - 44 специално унгарско издание глава 01 том 04 стр. 43  - 44 специално литвийско издание глава 01 том 04 стр. 43  - 44 LV.ES глава 01 том 04 стр. 43  - 44 MT.ES глава 01 том 04 стр. 43  - 44 PL.ES глава 01 том 04 стр. 43  - 44 SK.ES глава 01 том 04 стр. 43  - 44 специално словенско издание глава 01 том 04 стр. 43  - 44

		20020701Решение № 1247/2002/ЕО на Европейския парламент, на Съвета и на Комисиятаот 1 юли 2002 годинаотносно статута и общите условия, регулиращи изпълнението на задълженията на Европейския надзорен орган по защита на даннитеЕВРОПЕЙСКИЯТ ПАРЛАМЕНТ, СЪВЕТЪТ НА ЕВРОПЕЙСКИЯ СЪЮЗ И КОМИСИЯТА НА ЕВРОПЕЙСКИТЕ ОБЩНОСТИ,като взеха предвид Договора за създаване на Европейската общност,като взеха предвид Регламент (ЕО) № 45/2001 на Европейския парламент и на Съвета от 18 декември 2000 г. за защита на физическите лица по отношение на обработката на лични данни от институции и органи на Общността и за свободното движение на такива данни [1], и по- специално член 43 от него,като взеха предвид предложението на Комисията [2],като имат предвид, че:(1) Европейският надзорен орган по защита на данните е независим надзорен орган, на когото е възложено да наблюдава приложението на инструментите на институциите и органите на Общността, свързани със защитата на физически лица по отношение на обработката на лични данни и свободното движение на такива данни.(2) Правилата за защита на данните са предназначени да защитават основните права и свободи на лицата, по-специално техния личен и семеен живот, по отношение на обработката на лични данни, и по-специално в съответствие с член 6 от Договора за Европейския съюз и в съответствие с членове 7 и 8 от Хартата на Европейския съюз за основните права. Тези основни права трябва да бъдат тълкувани съгласно съдебната практика на Съда на европейските общности в светлината на член 8 от Европейската конвенция за защита на човешките права и основните свободи и конституционните традиции, които са общи за държавите-членки. Целта на защитата на данните трябва да бъде осъществена, като се взема предвид целта да не се ограничава информацията, достъпна за гражданите във връзка с обществената дейност.(3) Ефективното изграждане на този независим надзорен орган налага установяване на статута му и общите условия, регулиращи изпълнението на задълженията на Европейския надзорен орган по защита на данните и на неговия заместник.(4) Повечето елементи, които трябва да бъдат обхванати от статута му и общите условия, регулиращи изпълнението на задълженията на Европейския надзорен орган за защита на данните, се съдържат вече в Регламент (ЕО) № 45/2001. Той съдържа необходимите разпоредби за назначаването на Европейския надзорен орган за защита на данните и на заместника му, за техните човешки и финансови ресурси, тяхната независимост, задълженията им по опазване на професионална тайна, преките им задължения и правомощия. Процедурният правилник на Европейския надзорен орган за защита на данните, изисквани съгласно член 46, буква к) от Регламент (ЕО) № 45/2001, следва да съдържа по-специално процедурни разпоредби, регулиращи начините, по които той ще упражнява своите правомощия.(5) Европейският надзорен орган за защита на данните е обвързан със законодателството на Общността и следва да спазва Регламент (ЕО) № 1049/2001 на Европейския парламент и Съвета от 30 май 2001 г. относно публичния достъп до документите на Европейския парламент, Съвета и Комисията [3]. Следователно той следва да спазва разпоредбите на Договора относно защитата на основните права и свободи. Изграждането на процес на такова вземане на решения в Съюза трябва да бъде максимално отворено и да осигурява защитата на личните данни, и по-специално правото на лична неприкосновеност.(6) Финансовата рамка на настоящото решение следва да бъде съвместима със сегашния таван на рубрика 5.(7) Само два основни аспекта на регламентите не се съдържат в Регламент (ЕО) 45/2001 и следователно остава да бъдат изяснени. Те се отнасят до определянето на заплатата на надзорния орган и заместника му, техните надбавки и обезщетения във връзка с тяхното възнаграждение, и седалището на надзорния орган. Разпоредбите на Регламент (ЕО) № 45/2001 по процедурата за назначаване на Европейския надзорен орган за защита на данните и заместника му също следва да бъдат изяснени.(8) Европейският надзорен орган за защита на данните следва да получава възнаграждение в същия размер като това на Европейския омбудсман, заради необходимостта да се гарантира, че надзорният орган е със статут, съизмерим с неговите задължения и правомощия. Това произтича и от факта, че Регламент (ЕО) № 45/2001 в голяма степен следва примера на Европейския омбудсман при определянето на институционалния профил на надзорния орган. Европейският омбудсман е равнопоставен със съдия от Съда на Европейските общности по отношение на възнаграждение, надбавките и размер на получаваната пенсия.(9) Заместникът на надзорния орган следва да бъде приравнен със Секретаря на Съда по отношение на възнаграждение, надбавки и размер на пенсията. Това се прави с оглед изграждане на йерархия между него и европейския надзорен орган, докато в същото време и двамата получават еднакъв тип възнаграждения, като се съблюдава процедурата по тяхното назначаване, мандата и задълженията им.(10) Седалището на Европейския надзорен орган за защита на данните следва да бъде установено в Брюксел, така че да се гарантира близост, която поради естеството на неговите задачи, трябва да съществува между европейския надзорен орган и институциите и органите на Общността, които са обект на неговия надзор и с цел да бъде улеснено гладкото изпълнение на неговите задължения.(11) Необходимо е да има преценка до степен, до която сътрудничеството с надзорни органи за защитата на данните, създадени съгласно дял VI от Договора за Европейския съюз, както е предвидено в член 46, буква е) от Регламент (ЕО) № 45/2001, ще послужи за постигане на целите за гарантиране на последователността в прилагането на правилата и процедурите по надзора на защитата на данни.(12) Компетентният комитет на Европейския парламент може да реши да изслуша на открита сесия за всички членове на Парламента, кандидатите от листата, изготвена от Комисията в съответствие с член 42, параграф 1 от Регламент (EО) 45/2001 след публично оповестен конкурс за набиране на кандидати,РЕШИХА:Член 1Възнаграждение на Европейския надзорен орган за защита на даннитеЕвропейският надзорен орган за защита на данните е равнопоставен на съдия от Съда на Европейските общности по отношение определяне на размера на възнаграждението, надбавките и на пенсията, както и другите обезщетения, които заместват възнаграждението.Член 2Възнаграждение на заместника на надзорния орган за защита на даннитеЗаместникът на надзорния орган за защита на данните е равнопоставен със Секретаря на Съда на Европейските общности по отношение на определяне на размера на възнаграждението, надбавките и на пенсията, както и на другите обезщетения, които заместват паричното възнаграждение.Член 3Процедура за назначаванеЕвропейският надзорен орган за защита на данните и заместникът му се назначават след публично оповестен конкурс за набиране на кандидатите. Конкурсът за набиране на кандидати предоставя възможност за всички заинтересовани страни от Общността да внесат своите кандидатури. Списъкът с кандидатите се оповестява публично. На основание на списъка, изготвен съгласно член 42, параграф 1 от Регламент (ЕО) № 45/2001, компетентният комитет на Европейския парламент може да вземе решение да организира прослушване, за да може да изготви решение за това кой от кандидатите е бил предпочетен.Член 4СедалищеЕвропейският надзорен орган за защита на данните и заместникът му имат седалище в Брюксел.Член 5Настоящото решение влиза в сила в деня след датата на публикуването му в Официален вестник на Европейските общности.Съставено в Брюксел на 1 юли 2002 година.За Европейския парламентПредседателP. CoxЗа СъветаПредседателM. Arias CañeteЗа КомисиятаПредседателR. Prodi[1] ОВ L 8, 12.1.2001 г., стр. 1.[2] ОВ С 304 Е, 30.10.2001 г., стр. 178.[3] ОВ L 145, 31.5.2001 г., стр. 43.--------------------------------------------------


title: Решение 2010/442/ОВППС на Съвета от 11 август 2010 година за удължаване на мандата на специалния представител на Европейския съюз в Босна и Херцеговина

text:
               12.8.2010

               BG

               Официален вестник на Европейския съюз

               L 211/26

         РЕШЕНИЕ 2010/442/ОВППС НА СЪВЕТА
   от 11 август 2010 година
   за удължаване на мандата на специалния представител на Европейския съюз в Босна и Херцеговина
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 31, параграф 2 и член 33 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 11 март 2009 г. Съветът прие Съвместно действие 2009/181/ОВППС (1) за назначаване на г-н Valentin INZKO за специален представител на Европейския съюз (наричан по-долу „СПЕС“) в Босна и Херцеговина до 28 февруари 2010 г.

               (2)

               На 22 февруари 2010 г. Съветът прие Решение 2010/111/ОВППС (2) за удължаване на мандата на СПЕС до 31 август 2010 г.

               (3)

               Мандатът на СПЕС следва да бъде удължен до 31 август 2011 г. Мандатът на СПЕС обаче може да бъде прекратен по-рано, ако Съветът вземе решение за това по предложение на върховния представител на Съюза по въпросите на външните работи и политиката на сигурност (наричан по-долу „ВП“) след влизането в сила на решението за създаване на Европейската служба за външна дейност.

               (4)

               Мандатът на СПЕС следва да се изпълнява съгласувано с Комисията, за да се осигури съгласуваност с други свързани дейности, които попадат в обхвата на компетентност на ЕС.

               (5)

               СПЕС ще изпълнява мандата си в обстановка, която може да се влоши и да навреди на постигането на целите на общата външна политика и политика на сигурност, определени в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   Специален представител на Европейския съюз
   Мандатът на г-н Valentin INZKO като СПЕС в Босна и Херцеговина се удължава до 31 август 2011 г. Мандатът на СПЕС може да бъде прекратен по-рано, ако Съветът вземе решение за това по предложение на ВП след влизането в сила на решението за създаване на Европейската служба за външна дейност.
   Член 2
   Цели на политиката
   Мандатът на СПЕС се основава на целите на политиката на Европейския съюз (наричан по-долу „ЕС“ или „Съюзът“) в Босна и Херцеговина. Те са насочени към непрекъснатия напредък в изпълнението на Общото рамково споразумение за мир (ОРСМ) в Босна и Херцеговина, в съответствие с Плана за изпълнение на мисията на Службата на върховния представител, както и непрекъснатия напредък в процеса на стабилизиране и асоцииране с цел изграждане на стабилна, жизнеспособна, мирна и мултиетническа Босна и Херцеговина, която да си сътрудничи мирно със своите съседи и да е трайно ориентирана към членство в ЕС.
   Член 3
   Мандат
   С цел постигане на целите на политиката мандатът на СПЕС е:

               а)

               да предоставя съвети от страна на Съюза и да улеснява политическия процес;

               б)

               да съдейства за цялостната политическа координация в рамките на Съюза и да допринася за засилването на вътрешната координация и последователност на действията на Съюза в Босна и Херцеговина, включително посредством провеждане на брифинги за ръководителите на мисиите на Съюза и участие или изпращане на представители на редовните им срещи; посредством председателстване на група за координация, съставена от всички представители на Съюза на място, с цел координиране на аспектите по изпълнението на действията на Съюза и предоставяне на насоки по отношенията с властите на Босна и Херцеговина;

               в)

               да насърчава цялостната координация на равнището на Съюза на усилията на Съюза за справяне с организираната престъпност и да насочва политиката на място в тази връзка, без да се засяга водещата роля на Полицейската мисия на Европейския съюз (ПМЕС) в координацията на полицейските аспекти на тези усилия, нито военната верига на командване на ALTHEA (EUFOR);

               г)

               без да се засяга военната верига на командване, да дава на командващия силите на ЕС политически насоки по военни въпроси с местно политическо измерение, по-специално по отношение на чувствителни по характер операции, отношения с местните власти и с местните медии;

               д)

               да се консултира с командващия силите на ЕС, преди да предприеме политически действия, които могат да повлияят върху състоянието на сигурността;

               е)

               да осигурява съгласуваност и последователност на действията на Съюза по отношение на обществеността; говорителят на СПЕС е основно лице за контакт на ЕС с медиите на Босна и Херцеговина по въпросите на общата външна политика и политика на сигурност/общата политика за сигурност и отбрана (ОВППС/ОПСО);

               ж)

               да следи общо всички дейности в областта на правовата държава и в тази връзка да предоставя съвети на ВП и на Комисията, когато това е необходимо;

               з)

               да предоставя напътствия в областта на местната политика на ръководителя на мисията на ПМЕС; СПЕС и командващият гражданските операции се консултират взаимно при необходимост;

               и)

               да подкрепя подготовката и извършването на преструктурирането на полицията като част от широкия подход към установяване на правова държава, възприет от международната общност и властите на Босна и Херцеговина, като се основава на осигурените от ПМЕС експертни знания и съдействие в това отношение;

               й)

               да подкрепя създаването на по-стабилно и по-ефективно взаимодействие между наказателните съдилища и полицията в Босна и Херцеговина в тясно сътрудничество с ПМЕС;

               к)

               да се консултира с ръководителя на ПМЕС, преди да предприеме политически действия, които могат да повлияят върху положението на полицията и ситуацията от гледна точка на сигурността;

               л)

               във връзка с дейностите, свързани с полицейското и съдебното сътрудничество по наказателноправни въпроси, включително Европол, както и със съответните дейности на Съюза, да съветва ВП и Комисията, когато това е необходимо, както и да участва в необходимото координиране на място;

               м)

               с цел постигане на последователност и единодействие да продължи да предоставя съвети относно приоритетите за Инструмента за предприсъединителна помощ;

               н)

               да подпомага планирането за засилено присъствие на Съюза в контекста на закриването на Службата на върховния представител (СВП), включително да предоставя съвети по обществено-информационните аспекти на прехода, като действа съгласувано с Комисията;

               о)

               да допринася за развитието и утвърждаването на зачитането на правата на човека и основните свободи в Босна и Херцеговина в съответствие с политиката на ЕС относно правата на човека и насоките на ЕС относно правата на човека;

               п)

               да установи диалог със съответните власти на Босна и Херцеговина с оглед оказването на пълно съдействие от тяхна страна на Международния наказателен трибунал за бивша Югославия (МНТБЮ);

               р)

               да предоставя съвети по политически въпроси и да улеснява процеса на конституционната реформа;

               с)

               без да се засягат съответните вериги на командване, да осигурява помощ за гарантиране съгласуваното използване на всички инструменти на Съюза на мястото на мисията с цел постигане на целите на политиката на Съюза.

         Член 4
   Изпълнение на мандата
   1.   СПЕС отговаря за изпълнението на мандата, като действа под ръководството на ВП.
   2.   Комитетът по политика и сигурност (наричан по-долу „КПС“) поддържа тесни връзки със СПЕС и е основното му звено за контакт със Съвета. КПС предоставя стратегически насоки и политически указания на СПЕС в рамките на неговия мандат, без да се засягат правомощията на ВП.
   Член 5
   Върховен представител
   Ролята на СПЕС по никакъв начин не засяга изпълнението на мандата на върховния представител в Босна и Херцеговина, включително неговата роля на координатор по отношение на всички дейности на всички граждански организации и агенции, както е предвидено в Общото рамково споразумение за мир (ОРСМ) и последващите заключения и декларации на Съвета за изпълнение на мирното споразумение (СИМС).
   Член 6
   Финансиране
   1.   Референтната сума, предназначена за покриване на разходите, свързани с мандата на СПЕС, за периода от 1 септември 2010 г. до 31 август 2011 г., е в размер на 3 700 000 EUR.
   2.   Разходите се управляват в съответствие с процедурите и правилата, приложими към общия бюджет на Съюза.
   3.   Управлението на разходите се урежда с договор между СПЕС и Комисията. СПЕС се отчита пред Комисията за всички направени разходи.
   Член 7
   Сформиране и състав на екипа
   1.   В рамките на своя мандат и предоставените финансови средства СПЕС отговаря за сформирането на своя екип. Екипът включва експерти по специфични въпроси на политиката съобразно изискванията на мандата. СПЕС предоставя своевременно на Съвета и Комисията актуална информация за състава на своя екип.
   2.   Държавите-членки и институциите на Съюза могат да предлагат командироването на персонал, който да работи със СПЕС. Заплащането на персонала, командирован от държава-членка или институция на Съюза в СПЕС, се поема от съответната държава-членка или институция на Съюза. Експертите, командировани от държавите-членки в генералния секретариат на Съвета, могат също така да бъдат командировани към СПЕС. Договорно наетите членове на международния персонал трябва да са граждани на държава-членка.
   3.   Целият командирован персонал остава под административното ръководство на изпращащата държава-членка или институция на Съюза, като изпълнява задълженията си и действа в интерес на изпълнението на мандата на СПЕС.
   Член 8
   Привилегии и имунитет на СПЕС и неговия персонал
   Привилегиите, имунитетът и допълнителните гаранции, необходими за изпълнението и безпрепятственото провеждане на мисията на СПЕС и членовете на неговия персонал, се договарят съответно с приемащата страна/приемащите страни. За тази цел държавите-членки и Комисията предоставят цялото необходимо съдействие.
   Член 9
   Сигурност на класифицираната информация на ЕС
   СПЕС и членовете на неговия екип спазват принципите и минималните стандарти за сигурност, установени с Решение 2001/264/ЕО на Съвета от 19 март 2001 г. за приемане на разпоредбите относно сигурността на Съвета (3), по-специално при работа с класифицирана информация на ЕС.
   Член 10
   Достъп до информация и логистична подкрепа
   1.   Държавите-членки, Комисията и генералният секретариат на Съвета гарантират достъпа на СПЕС до всяка информация от значение за него.
   2.   Делегацията на Съюза и/или държавите-членки, в зависимост от случая, осигуряват логистична подкрепа в региона.
   Член 11
   Сигурност
   В съответствие с политиката на Съюза за сигурността на персонала, разположен извън Съюза за оперативни нужди съгласно дял V от Договора, СПЕС предприема всички разумно приложими мерки, съобразени с неговия мандат и обстановката от гледна точка на сигурността в географския район, за който той отговаря, за сигурността на целия персонал под негово пряко ръководство, по-специално като:

               а)

               разработва съобразен със спецификата на мисията план за сигурност въз основа на насоките на генералния секретариат на Съвета, предвиждащ специфични за мисията физически, организационни и процедурни мерки за сигурност, уреждащ управлението на безопасното придвижване на персонала към и в рамките на района на мисията, както и управлението на инциденти, свързани със сигурността, и план на мисията за действие при извънредни обстоятелства и за евакуация;

               б)

               гарантира, че целият персонал, разположен извън Съюза, е застрахован за висок риск съобразно условията в района на мисията;

               в)

               гарантира, че всички членове на неговия екип, които се разполагат извън Съюза, включително местно наетият персонал, са преминали подходящо обучение по въпросите на сигурността преди или след пристигането им в района на мисията, въз основа на определената от генералния секретариат на Съвета степен на риск за района на мисията;

               г)

               гарантира, че всички одобрени препоръки, направени в резултат на извършените редовни оценки на сигурността, са изпълнени и представя на ВП, Съвета и Комисията писмени доклади относно тяхното изпълнение, както и относно други въпроси, свързани със сигурността, в рамките на междинния доклад и доклада за изпълнението на мандата.

         Член 12
   Доклади
   СПЕС представя редовни устни и писмени доклади на ВП и КПС. При необходимост СПЕС докладва също така пред работните групи на Съвета. Редовните писмени доклади се разпространяват чрез мрежата COREU. По препоръка на ВП или КПС СПЕС може да представя доклади пред Съвета по външни работи.
   Член 13
   Координация
   1.   Действията на СПЕС се съгласуват с тези на Комисията, както и с действията на други СПЕС в същия регион, когато това е целесъобразно. СПЕС провежда редовни брифинги за мисиите на държавите-членки и делегациите на Съюза.
   На място се поддържат тесни връзки с ръководителя на делегацията на Съюза и с ръководителите на мисии на държавите-членки. Те полагат всички възможни усилия, за да съдействат на СПЕС при изпълнението на неговия мандат. СПЕС също така осъществява връзка с други участници на международно и регионално ниво, представени на място.
   2.   В подкрепа на операциите на Съюза по управление на кризи СПЕС, заедно с други участници от страна на Съюза, представени на място, подобрява разпространението и предоставянето на информация от тези участници от страна на Съюза с оглед постигането на висока степен на осведоменост и оценка на общата ситуация.
   Член 14
   Преглед
   Изпълнението на настоящото решение и неговата съгласуваност с други действия на Съюза в региона подлежат на редовен преглед. СПЕС представя на ВП, Съвета и Комисията доклад за напредъка в края на февруари 2011 г. и подробен доклад за изпълнението на мандата — в края на своя мандат.
   Член 15
   Влизане в сила
   Настоящото решение влиза в сила в деня на приемането му.

      Съставено в Брюксел на 11 август 2010 година.

            За Съвета

            Председател

         S. VANACKERE

      (1)  ОВ L 67, 12.3.2009 г., стр. 88.

      (2)  ОВ L 46, 23.2.2010 г., стр. 23.

      (3)  ОВ L 101, 11.4.2001 г., стр. 1.


title: 2008/152/ЕО: Решение на Съвета от 18 февруари 2008 година относно назначаването на един член и двама заместник-членове от Испания в Комитета на регионите

text:
               22.2.2008

               BG

               Официален вестник на Европейския съюз

               L 48/64

      РЕШЕНИЕ НА СЪВЕТА

   от 18 февруари 2008 година
   относно назначаването на един член и двама заместник-членове от Испания в Комитета на регионите
   (2008/152/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 263 от него,
   като взе предвид предложението на правителството на Испания,
   като има предвид, че:

               (1)

               На 24 януари 2006 г. Съветът прие Решение 2006/116/ЕО относно назначаването на членове и заместник-членове на Комитета на регионите за периода от 26 януари 2006 г. до 25 януари 2010 г. (1).

               (2)

               След изтичането на мандата на г-н GALLEGO CUESTA се освободи едно място за член. След изтичането на мандатите на г-н MARTÍN MALLÉN и на г-н SUÁREZ RODRÍGUEZ се освободиха две места за заместник-членове,

         РЕШИ:
   Член 1
   Назначават се в Комитета на регионите за остатъка от мандата, а именно до 25 януари 2010 г.:

               а)

               за член:

                           —

                           г-н Pedro CASTRO VÁZQUEZ, Alcalde de Getafe (Madrid);

                     и

               б)

               за заместник-членове:

                           —

                           г-жа Esther MONTERRUBIO VILLAR, Comisionada para las Relaciones Exteriores del Gobierno de Aragón, Comunidad Autónoma de Aragón,

                           —

                           г-н Francisco DE LA TORRE PRADOS, Alcalde de Málaga.

         Член 2
   Настоящото решение влиза в сила в деня на приемането му.

      Съставено в Брюксел на 18 февруари 2008 година.

            За Съвета

            Председател

         I. JARC

      (1)  ОВ L 56, 25.2.2006 г., стр. 75.


title: 2008/85/ЕО: Решение на Съвета от 28 януари 2008 година относно назначаването на двама заместник-членове от Испания в Комитета на регионите

text:
               31.1.2008

               BG

               Официален вестник на Европейския съюз

               L 27/20

      РЕШЕНИЕ НА СЪВЕТА

   от 28 януари 2008 година
   относно назначаването на двама заместник-членове от Испания в Комитета на регионите
   (2008/85/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 263 от него,
   като взе предвид предложението на правителството на Испания,
   като има предвид, че:

               (1)

               На 24 януари 2006 г. Съветът прие Решение 2006/116/ЕО относно назначаването на членове и заместник-членове на Комитета на регионите за периода от 26 януари 2006 г. до 25 януари 2010 г. (1).

               (2)

               След оставките на г-н MUÑOA GANUZA и на г-н MORALES FEBLES, се освободиха две места за заместник-членове на Комитета на регионите.

         РЕШИ:
   Член 1
   Назначават се за заместник-членове на Комитета на регионите за остатъка от мандата, а именно до 25 януари 2010 г.:

               —

               г-н Iñaki AGUIRRE ARIZMENDI, Secretario General de Acción Exterior, Comunidad Autónoma del País Vasco
               и

               —

               г-н Julio César FERNÁNDEZ MATO, Secretario General de Relaciones Exteriores, Comunidad Autónoma de Galicia.

         Член 2
   Настоящото решение влиза в сила от датата на приемането му.

      Съставено в Брюксел на 28 януари 2008 година.

            За Съвета

            Председател

         D. RUPEL

      (1)  ОВ L 56, 25.2.2006 г., стр. 75.


title: 2011/815/ОВППС: Решение EUTM Сомалия/1/2011 на Комитета по политика и сигурност от 6 декември 2011 година за приемане на приноса на трети държави във военната мисия на Европейския съюз в подкрепа на обучението на сомалийските сили за сигурност (EUTM Сомалия)

text:
               7.12.2011

               BG

               Официален вестник на Европейския съюз

               L 324/36

         РЕШЕНИЕ EUTM СОМАЛИЯ/1/2011 НА КОМИТЕТА ПО ПОЛИТИКА И СИГУРНОСТ
   от 6 декември 2011 година
   за приемане на приноса на трети държави във военната мисия на Европейския съюз в подкрепа на обучението на сомалийските сили за сигурност (EUTM Сомалия)
   (2011/815/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2010/96/ОВППС на Съвета от 15 февруари 2010 г. за военна мисия на Европейския съюз в подкрепа на обучението на сомалийските сили за сигурност (1) (EUTM Сомалия), и по-специално член 8, параграф 2 от него,
   като има предвид, че:

               (1)

               Командващият мисията EUTM Сомалия проведе конференции за сформиране на силите и личния състав на 17 ноември 2008 г., 16 декември 2008 г. и 19 март 2009 г.

               (2)

               Съгласно препоръките относно приноса на Сърбия в EUTM Сомалия, формулирани от командващия мисията на ЕС и от Военния комитет на ЕС (ВКЕС), приносът на Сърбия следва да бъде приет.

               (3)

               В съответствие с член 5 от Протокол № 22 относно позицията на Дания, приложен към Договора за Европейския съюз и Договора за функционирането на Европейския съюз, Дания не участва в изготвянето и осъществяването на решения и действия на Съюза, свързани с въпросите на отбраната. Следователно Дания не участва в изпълнението на настоящото решение и във финансирането на EUTM Сомалия,

         ПРИЕ НАСТОЯЩОТО РЕШЕНИЕ:
   Член 1
   Участие на трети държави
   Като се отчитат заключенията на конференциите за сформиране на силите и личния състав от 17 ноември 2008 г., 16 декември 2008 г. и 19 март 2009 г. и препоръките на командващия мисията на ЕС и на ВКЕС, се приема приносът на Сърбия във военната мисия на Европейския съюз в подкрепа на обучението на сомалийските сили за сигурност (EUTM Сомалия).
   Член 2
   Влизане в сила
   Настоящото решение влиза в сила в деня на приемането му.

      Съставено в Брюксел на 6 декември 2011 година.

            За Комитета по политика и сигурност

            Председател

         O. SKOOG

      (1)  ОВ L 44, 19.2.2010 г., стр. 16.


title: Решение 2011/312/ОВППС на Съвета от 26 май 2011 година за изменение и удължаване на срока на действие на Съвместно действие 2005/889/ОВППС за създаване на мисия на Европейския съюз за подпомагане на контролно-пропускателен пункт Рафа (EU BAM Rafah)

text:
               27.5.2011

               BG

               Официален вестник на Европейския съюз

               L 140/55

         РЕШЕНИЕ 2011/312/ОВППС НА СЪВЕТА
   от 26 май 2011 година
   за изменение и удължаване на срока на действие на Съвместно действие 2005/889/ОВППС за създаване на мисия на Европейския съюз за подпомагане на контролно-пропускателен пункт Рафа (EU BAM Rafah)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28 и член 43, параграф 2 от него,
   като има предвид, че:

               (1)

               На 25 ноември 2005 г. Съветът прие Съвместно действие 2005/889/ОВППС за създаване на мисия на Европейския съюз за подпомагане на контролно-пропускателен пункт Рафа (EU BAM Rafah). (1)

               (2)

               На 12 май 2010 г. Съветът прие Решение 2010/274/ОВППС (2) за изменение на Съвместно действие 2005/889/ОВППС и удължаване на срока му на действие до 24 май 2011 г.

               (3)

               На 16 февруари 2011 г. Комитетът по политика и сигурност (КПС) прие препоръките относно Стратегическата концепция за обучение по линия на Общата политика за сигурност и отбрана (ОПСО) на управленски състав от Палестинската власт за контролно-пропускателните пунктове в ивицата Газа.

               (4)

               EU BAM Rafah следва да бъде удължена от 25 май 2011 г. до 31 декември 2011 г. въз основа на настоящия ѝ мандат.

               (5)

               Необходимо е също така да се определи финансовата референтна сума, предназначена за покриване на свързаните с EU BAM Rafah разходи за периода от 25 май 2011 г. до 31 декември 2011 г.,

         ПРИЕ НАСТОЯЩОТО РЕШЕНИЕ:
   Член 1
   Съвместно действие 2005/889/ОВППС на Съвета се изменя, както следва:

               1.

               Към член 2, втора алинея, се добавя следната буква:

                           „г)

                           подпомага EUPOL COPPS в допълнителните задачи в областта на обучението на управленски състав от Палестинската власт за контролно-пропускателните пунктове в ивицата Газа.“.

               2.

               Член 10, параграф 1 се заменя със следното:
               „1.   КПС, под отговорността на Съвета и на върховния представител, осъществява политическия контрол и стратегическото ръководство на мисията. Съветът оправомощава КПС да взема необходимите за тази цел решения в съответствие с член 38 от Договора. Това включва правомощия да назначава ръководител на мисията по предложение на върховния представител и да изменя OPLAN. Това включва и правомощия да се вземат последващи решения относно назначаването на ръководителя на мисията. Съветът запазва правомощията си по отношение на вземане на решения относно целите на мисията и приключването ѝ.“.

               3.

               Член 13, параграф 1 се заменя със следното:
               „1.   "Финансовата референтна сума, предназначена за покриване на свързаните с мисията разходи за периода от 25 май 2011 г. до 31 декември 2011 г., е в размер на 1 400 000 EUR.“.

               4.

               В член 16 втората алинея се заменя със следното:
               „То се прекратява на 31 декември 2011 г.“.

         Член 2
   Настоящото решение влиза в сила от датата на неговото приемане.
   Прилага се от 25 май 2011 г.

      Съставено в Брюксел на 26 май 2011 година.

            За Съвета

            Председател

         MARTONYI J.

      (1)  ОВ L 327, 14.12.2005 г., стр. 28.

      (2)  ОВ L 119, 13.5.2010 г., стр. 22.